ASIYESIKIA LA MKUU HUVUNJIKA GUU
Ama KWELI methali hii hueleza kinagaubaga kwamba asiyesikia la mkuu huenda akafikwa na makuu na kujutia maishani. Methali hii hutumiwa na wavyele wanapowa wasia wanuna wao ili 
wasije wakaviuma vidole maishani· Vile vile methali hii huenda sako kwa bako na ile isemwayo asiyefunzwa na mamaye, hufunzwa na ulimwengu.
Naam hapo jadi na jadudi katika Kitongoji cha Bondeni, kuliishi mzee aliyekula chumvi nyingi na mkewe. Kwa kweli familia hii ilikuwa haina hainani, walijaliwa kupata binti mmoja tu,
aliyekuwa mrembo. Jina lake ulitokana na urembo aliokuwa nao. Kidosho huyu mwenye nywele za singa kama mchina, sauti la kumtoa nyoka pangoni, umbo la kuvutia na kutamanisha, mwendo wa madaha ungedhani hakutaka kuvikanyaga viumbe hai ardhini. Alikuwa na shingo ya upanga, mwanya wa haiba na mvuto wa pekee. Mungu ampe nini amnyime nini?meaning to the Ama kweli kidosho huyu alikuwa mtulivu kamu maji mtungini. Aliusiliza wasia aliyopewa na wazaziwe na kuutilia maanani na kisha kuufanyia kazi. Hata hivyo alikuwa mwenye bidii za mchwa, wajengao kiduchu kwa mate. Hivyo basi hii ilimfanya wazaziwe wasiwe na budi kumpeleka shuleni ili kutoa ujinga uliosalia.
Karembo alijiunga katika shule ya msingi ya Bahati na kuwa darasa la kwanza. Kimanzi huyu ni alitia nira masomoni kwani alijua dhahiri shahiri kwamba mchumia juani hulia kivulini. Mara waliofanya mtihani wao wa kwenda darasa lingine, Karembo alipeperusha bendera darasani mwao. Walimu wakaanza kumpenda na wakamzawadi kwani wahenga na wahenguzi hawakuenda segemnege walipolonga chanda chema huvikwa pete. 
Wazazi wake walimpenda sana kidosho wao kwa chanda na pete na kumlengalenga kama yai, walimuenzi mwana wao kwani hawakumuona na doa lolote ila uzuri wote yaani mungu kambariki kotekote. Walimu wa shule walizipigia mfano tabia zake Karembo na kuigwa na kila mwanafunzi shuleni. Ingawa wazaziwe hawakuweza kujikimu kimaisha,kibwetwe na kumtafutia mwana wao karo kwani walifahamu kuwa mgaagaa na mpwa hali wali mkavu. 
Siku zilipita, wiki zikasonga, miezi ikayoyoma na miaka ikazi kusonga. Kadri miaka ilivyozidi kusonga nayo tabia za Karembo zikazidi kubadilika. Mara Karembo akajipata akiwa na miaka kumi na minne akiwa darasa la sita, viduchu vikiwa vimeanza kusimama tisti kifuani na hapo akaanza kumea pembe. klazaziwe na baadhi ya walimu walimkalisha kitako na kumshauri lakini wapi ni kama kumpigia mbuzi gitaa acheze. Kidosho huyu hakusikia la mwadhini wala la mteka maji msikitini. 
Baada ya wiki kuunda miezi Karembo aliacha shule, mamaye hakufa moyo. 
Aliendelea kumkanya lakini wapi ni kama kungojea maziwa kutoka kwa kuku kwa alikuwa ni kama ametia nta masikioni. Karembo alianza kutoroka usiku na kwenda kulala kwa wanaume. Tabia hili lilikuwa limemuudhi sana mamaye lakini angefanyaje? Mwana alikuwa haambiliki hasemezeki ila kumwachia ulimwengu umfunze.Haikupita muda mrefu Karembo akaanza kudhoofika. Karembo alianza kukohoa kohoa, kichwa kuuma mara kwa mara huku akitapika ovyo. Mamaye hakuivumilia uchungu huu alimkimbiza hospitalini ili kuutambua ungonjwa
huo. Ama kweli uchungu wa mwana aujuaye mzazi. Alipopimwa, alipatikana na ukimwi na mimba juu yake. Alila sana lakini ilikuwa mwiba wa kujitakia isiyokuwa na kilio. Mume aliyempachika mimba hiyo alimkana na kusema haikuwa yake. Karembo alijiuma kidole lakini ilikuwa ameshachelewa. Hapo ndipo

Question: Binti mrembo Karembo alisoma katika shule gani
Answer: Bahati